
22.
Par Ogres novada pašvaldības dalību atklātā konkursā ar projektu 
“Pašvaldības meliorācijas sistēmu pārbūve Kalēju, Dravnieku un Draudzības ielā, Ogrē”

Pamatojoties uz Ministru kabineta 2024. gada 7. maija noteikumiem Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākuma "Pašvaldību pielāgošanās klimata pārmaiņām" pirmās un otrās projektu iesniegumu atlases kārtas īstenošanas noteikumi”, Centrālā finanšu un līgumu aģentūra ir izsludinājusi atklātu konkursu līdz 2026. gada 8. jūlijam. 
Specifiskā atbalsta mērķis ir atbalstīt infrastruktūras izveides un atjaunošanas darbības, kas vērstas uz pašvaldību pielāgošanos klimata pārmaiņām un klimata pārmaiņu izraisītu katastrofu riska mazināšanu.
Saskaņā ar Ogres novada Attīstības programmas (2022. – 2027.g.) 1. vidējā termiņa prioritātes “Efektīva vides pārvaldība” Rīcību virzienu RV-1 “Videi draudzīgās infrastruktūras attīstīšana un vides izglītība” uzdevumu U-1.11. “Nodrošināt vides kvalitātes saglabāšanu, vides risku mazināšanu, dabas resursu aizsardzību un racionālu apsaimniekošanu” Ogres novada pašvaldība ir iecerējusi pārbūvēt meliorācijas sistēmu Kalēju, Dravnieku un Draudzības ielā, Ogrē.
Saskaņā ar Pašvaldību likuma 4. panta pirmās daļas 2. un 22. punktu un Ministru kabineta 2024. gada 7. maijā noteikumiem Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākuma "Pašvaldību pielāgošanās klimata pārmaiņām" pirmās un otrās projektu iesniegumu atlases kārtas īstenošanas noteikumi”,

1. Apstiprināt dalību atklātajā konkursā ar projektu “Pašvaldības meliorācijas sistēmu pārbūve Kalēju, Dravnieku un Draudzības ielā, Ogrē” un projekta apstiprināšanas gadījumā uzņemties saistības projekta ietvaros.
2. Uzdot Ogres novada pašvaldības Centrālās administrācijas Attīstības un plānošanas nodaļai iesniegt Centrālās finanšu un līgumu aģentūras Kohēzijas politikas Vienotajā informācijas sistēmā Eiropas Reģionālās attīstības fonda līdzfinansētā 2.1.3.1. pasākuma "Pašvaldību pielāgošanās klimata pārmaiņām" otrajā kārtā projektu “Pašvaldības meliorācijas sistēmu pārbūve Kalēju, Dravnieku un Draudzības ielā, Ogrē” līdz 2026. gada 8. jūlijam.
[bookmark: _GoBack]3. Projekta apstiprināšanas gadījumā Ogres novada pašvaldībai 2027. gadā nodrošināt finansējumu projekta īstenošanai 1 000 000,00 EUR  (viens miljons euro), kas sastāv no:
3.1. Eiropas Reģionālā attīstības fonda finansējuma 850 000,00 EUR (astoņi simti piecdesmit tūkstoši euro);
3.2. Ogres novada pašvaldības līdzfinansējuma 150 000,00 EUR  (viens simts piecdesmit tūkstoši euro).
4. Projekta apstiprināšanas gadījumā Ogres novada pašvaldībai 2027. gadā nodrošināt nepieciešamo priekšfinansējumu un līdzfinansējumu, nepieciešamības gadījumā, ņemot aizņēmumu Valsts kasē.
5. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

